Dahlan Zainuddin

Datuk Mohd Dahlan bin Zainuddin (2 Jun 1941 – 28 Mei 2019) merupakan seorang penyanyi Malaysia, terkenal dengan lagu "Kisah Seorang Biduan".

Kerjaya
Beliau telah memulakan kerjayanya sebagai penyanyi selepas memenangi kategori "Persembahan Keseluruhan Terbaik" dalam pertandingan Bintang RTM pada 1975. Beliau juga telah mencipta sejarah apabila menjadi penyanyi tempatan pertama yang mendapat peluang untuk mengadakan konsert di Stadium Negara pada tahun 1978. Selain itu, beliau merupakan anak kepada pelakon bangsawan yang pernah berhijrah ke Singapura sewaktu usianya mencecah lapan tahun dan kemudiannya menetap di Kuala Lumpur pada tahun 1965.Dahlan superstar era 70-an Utusan Malaysia (30 Jun 2012). Dicapai pada 1 Julai 2012. 

Beliau juga pernah membintangi filem Kisah Seorang Biduan bersama Gaya Zakry. Selain itu, beliau pernah menjadi pengacara Hiburan Minggu Ini (HMI) sekitar tahun 1970-an.Farihad Shalla Mahmud (17 Mei 2018). Berilah saya peluang menyanyi - Dahlan Zainuddin Berita Harian. Dicapai pada 27 Mei 2018. Di samping itu, beliau pernah menjadi kakitangan bagi akhbar New Straits Times.

Kehidupan peribadi dan kematian
Beliau telah berkahwin dengan penyanyi Effa Rizan pada tahun 1977. Beliau sebelum ini pernah menghidap angin ahmar pada 29 Jun 2016.

Dahlan meninggal dunia pada 28 Mei 2019 di Hospital Selayang pada usia 77 tahun akibat penyakit sama. Beliau meninggalkan balu, Effa dan tiga anak serta tujuh cucu. Jenazah beliau dibawa ke Masjid Bangsar untuk dimandikan dan dikebumikan di Tanah Perkuburan Islam Bukit Kiara selepas solat Zohor pada 29 Mei 2019.Shamshul Azree Shamshir (28 Mei 2019). Dahlan Zainuddin meninggal dunia Berita Harian. Dicapai pada 30 Mei 2019.

 Diskografi 

 EP 
 Kisah Saorang Biduan (1977)

 Album runut bunyi 
 Kisah Seorang Biduan (1979)

 Album studio 
 Wajah-Wajah Cinta (1982)

 Lagu-lagu 
 "Kisah Seorang Biduan"
 "Laguku Untukmu"
 "Bersama Lagu Ini"
 "Wajah-Wajah Cinta"
 "Joget Kaki Lima"

 Filemografi 

 Filem 
 Tahun Tajuk Watak Catatan 1979 Kisah Seorang Biduan Dahlan  Filem pertama dan terakhir 

 Rujukan 

Kategori:Kelahiran 1941
Kategori:Kematian 2019
Kategori:Orang Malaysia berketurunan Melayu
Kategori:Muslim Malaysia
Kategori:Penyanyi lelaki Malaysia
Kategori:Pelakon lelaki Malaysia
Kategori:Orang dari Perak
Kategori:Pelakon lelaki Malaysia abad ke-20
Kategori:Pelakon filem Malaysia
Kategori:Peserta Bintang RTM
Kategori:Kematian akibat angin ahmar